Neuze ivez , meur a hini a gouezho , en em drubardo , hag en em gasaio an eil egile . Kalz a fals - profeded a savo , hag a dromplo kalz a dud . Dre ma vo kresket an direizhder , karantez meur a hini a yenaio . Met an hini a gendalc ' ho betek ar fin , a vo salvet . An Aviel - mañ eus ar rouantelezh a vo prezeget er bed a - bezh , evit reiñ testeni d ' an holl bobloù ; neuze e teuio ar fin . Dre - se , pa welot an euzhusted eus ar glac ' har , m ' en deus komzet ar profed Daniel anezhi , deuet el lec ' h santel ( ra gompreno an neb a lenn ) , neuze ar re a vo e Judea , ra dec ' hint war ar menezioù ,